ดัชนีหุ้นเช้า3พ.ค.ปิดลบ 5.53 จุด
ตลาดหุ้นไทยวันที่ 3 พ.ค. เปิดตลาดค่อนข้างผันผวน และมาปิดตลาดที่ระดับ 1,088.03 จุด ลดลง 5.53 จุด หรือ 0.51% มูลค่าการซื้อขาย 13,234 ล้านบาท&nbsp;
3 พ.ค. 2554

ตลาดหุ้นไทยวันที่ 3 พ.ค. เปิดตลาดค่อนข้างผันผวน และมาปิดตลาดที่ระดับ 1,088.03 จุด ลดลง 5.53 จุด หรือ 0.51% มูลค่าการซื้อขาย 13,234 ล้านบาท 
บล.ฟิลลิป ระบุว่า ข่าวการเสียชีวิตของนายบิน ลาเดนจะเป็นข่าวบวกระยะสั้นต่อตลาดต่างๆ การ เตือนการโจมตีแก้แค้นของหลายหน่วยงานคาดส่งผลให้มุมมองต่อตลาดหุ้นสหรัฐ ยังเป็นไปใน ลักษณะระมัดระวัง  อีกทั้งเหตุการณ์ดังกล่าวยังไม่ได้เปลี่ยนแปลงปัจจัย เรื่องความไม่สงบในแถบตะวันออกกลางและแอฟริกาเหนือ ซึ่งกระทบต่อปริมาณและ ราคาน้ำมัน 
ในส่วนของตลาดหุ้นไทยคาดยังมีผลกระทบเพิ่มเติมจากปัจจัยในประเทศ ต่างๆ เช่น การยุบสภาว่าจะเกิดขึ้นเมื่อใด ปัญหาเงินเฟ้อที่สูงเกินคาด รวมถึงการกลับ มาขายของนักลงทุนต่างชาติอีกครั้ง  สำหรับการรบชายแดนไทย-เขมร แม้สงบชั่วคราว การแก้ปัญหายังไม่ได้รับการแก้ไข คาดตลาดหุ้นในวันนี้ผันผวนสูง นักลงทุนควรติดตามความคืบหน้าข่าวต่างๆ                จากความไม่แน่นอนที่ยังมีอยู่ทางฝ่ายจึงแนะนำระยะสั้น ให้เน้นเก็งกำไรหุ้นผลประกอบการไตรมาสแรกนี้  รวมถึงหุ้นอสังหา ที่คาดได้รับประ โยชน์จากมาตรการช่วยเหลือซื้อบ้านหลังแรกที่จะเข้าสู่ครม.ในวันนี้                    บล.บัวหลวง ระบว่า สัปดาห์นี้มีการวันซื้อขายเพียง 3 วันและไม่ต่อเนื่องกัน นอกจากนั้นตลาดอื่นในภูมิภาคก็หยุดค่อนข้างมากในสัปดาห์นี้ ฉะนั้นภาพการซื้อขายอาจผันผวนพอสมควร หรืออาจจะออกมาในเชิงการเคลื่อนไหวในกรอบแคบๆ ประเด็นที่ต้องติดตามคือ การยุบสภาว่าจะสามารถเป็นไปตามกำหนดได้หรือไม่ในวันที่ 6 พ.ค.ตามที่ตลาดคาดการณ์ รวมถึงมาตรการใหม่ของจีน เพื่อชะลอการปล่อยสินเชื่อที่กำลังจะออกมายังทำให้ตลาดยังผันผวนและมีแรงกดดันเชิงลบ คาดแนวรับประมาณ 1,075 – 1,080 จุด